PPS บวก 4.17% มองปี 60 อุตสาหกรรมก่อสร้างปรับตัวดีขึ้น
PPS บวก 4.17% มองปี 60 อุตสาหกรรมก่อสร้างปรับตัวดีขึ้น ล่าสุด ณ เวลา 10.09 น. ราคาอยู่ที่ 1.00 บาท บวก 0.04 บาท หรือ 4.17% สูงสุดที่ 1.02 บาท ต่ำสุดที่ 0.99 บาท มูลค่าซื้อขายที่ 3.27 ล้านบาท 
25 ต.ค. 2559

ผู้สื่อข่าวรายงานว่า ราคาหุ้นบริษัท โปรเจค แพลนนิ่ง เซอร์วิส จำกัด (มหาชน) หรือ PPS ณ เวลา 10.09 น. ราคาอยู่ที่ 1.00 บาท บวก 0.04 บาท หรือ 4.17% สูงสุดที่ 1.02 บาท ต่ำสุดที่ 0.99 บาท มูลค่าซื้อขายที่ 3.27 ล้านบาท ขณะที่ดัชนีตลาดหุ้นไทยโดยรวมบวก 0.39%
 
นายธัช ธงภักดิ์ กรรมการผู้จัดการ บริษัท โปรเจค แพลนนิ่ง เซอร์วิส จำกัด (มหาชน) หรือ PPS เปิดเผยว่า จากภาพรวมอุตสาหกรรมก่อสร้างในปี 2560 ที่มีแนวโน้มปรับตัวดีขึ้น บริษัทจึงได้ยื่นข้อเสนองานเมกะโปรเจกท์ ของภาครัฐอีกหลายโครงการ และ มีการเสนองานภาคเอกชนในกลุ่มธุรกิจที่หลากหลายมากขึ้นด้วย อาทิ กลุ่มโรงแรม ที่ปัจจุบันปรับตัวเพิ่มขึ้นตาม หัวเมืองสำคัญๆ อย่างภูเก็ต พัทยา และกรุงเทพฯ อีกทั้งงานโรงงานอุตสาหกรรม และงานในกลุ่มอุตสาหกรรม IT โดยเฉพาะงาน Data Center ที่มีการขยายตัวอย่างรวดเร็วในปัจจุบัน